《冬夜同陈康候秦京集毕康侯楼共用寒字》
明代·魏之璜

不惮通宵坐，因思聚首难。
帘疏霜气薄，烛短漏声残。
载见一回老，相逢各尽欢。
殷勤今夜酒，莫使后期寒。

作者简介：（1568—1647）应天府上元人，字考叔。出身孤贫，卖画为生。善山水、花卉、佛像，宗宋人，不袭粉本，所画均无雷同，每月必画大士像施给寺院。书师《黄庭经》。诗亦清迥绝俗。天启七年尝与校胡正言《十竹斋书画谱》。